**ÚTMUTATÓ**

**a szak/diplomadolgozat leadásához**

**a 2019/2020. tanév tavaszi félévére a SZIE GTK-n**

**A 4/2020 (IV. 22) sz. rektori utasításnak megfelelően a 2019/2020-as tanév tavaszi félévében esedékes szak/diplomadolgozatok leadásához, valamint a záróvizsgák sikeres lebonyolításához kérjük hallgatóinkat és kollégáinkat, hogy az alábbiak szerint járjanak el:**

* A záróvizsgázni szándékozó **Hallgatónak** elektronikus úton kell jelentkeznie a záróvizsgára a Neptun rendszeren keresztül.

**Határidő: 2020. április 27.**

* **A Hallgató** az előzetes tájékoztatás alapján határidőre feltölti a **Thesis rendszerbe** a konzulens(ek) által elfogadott szak/diplomadolgozatot.

**Határidő: 2020. május 8. (péntek) 12:00**

**Késedelmes leadási határidő: 2020. május 15. (péntek) 12:00**

A késedelem díja a HJT 2. számú melléklete (A hallgatók által fizetendő szolgáltatási díjak 2016/2017. tanévtől)alapján Diploma-/szakdolgozat késedelmes leadása esetén hetente 10.000 Ft.

A Hallgatónak a késedelmi díjról szóló tételt saját magának kell kiírnia a Neptunban, majd be is kell fizetnie a gyűjtőszámlájáról. A befizetés teljesítését a záróvizsga előtt két héttel ellenőrizni fogjuk. Ha a tételt nem engedi kiírni a rendszer - abszolvált státusz esetén fordulhat elő - a hallgató jelezze azt tanulmányi előadójának.

A TDK-ás hallgatóknak a szak/diplomadolgozatként beadott pályamunkákat és annak mellékleteit is fel kell tölteni a Thesisbe!

* Annak igazolása céljából, hogy a diplomamunka, szakdolgozat beadásra, bírálatra alkalmas, a **belső témavezető** a rektori utasítás szerint a dolgozat azon oldalát, amelyet a kari előírások alapján alá kell írnia [Konzultáción való részvétel igazolása], szkennelve e-mailen küldi meg a szak koordinátorának vagy a szakot gondozó intézet részéről kijelölt ügyintézőnek és az érintett hallgatónak.

**Határidő: 2020. május 11.**

**Késedelmesen leadott dolgozat esetén a határidő: 2020. május 13.**

* A szak/diplomadolgozathoz kapcsolódó, esetleges **titkosítási nyilatkozatokat az oktatási dékánhelyettesnek, Naárné Dr. Tóth Zsuzsannának** címezveaz e-mail címére **(****Toth.Zsuzsanna@gtk.szie.hu****)** kérjük megküldeni, amely aláírva és lepecsételve,szkennelt formában e-mailen visszaküldésre kerül a szak koordinátorának vagy a szakot gondozó intézet részéről kijelölt ügyintézőnek és az érintett hallgatónak.
* A 4/2020. (IV.22) rektori utasításban szabályozásra került, hogy a hallgató nevét, a szakdolgozat címét és a konzulensek nevét az egyes intézetek megküldik a Tanulmányi Osztály részére az illetékes tanulmányi ügyintézőnek a Neptunban való rögzítés céljából Excel táblázatban. A bírálókat és a bírálati eredményeket, mint eddig, az intézeti adminisztrátorok viszik fel a Neptun felületre. **A** szakot gondozó intézet részéről kijelölt **adminisztrátor küldi ki a** dolgozatot bírálatra a felkérő levéllel és a szak/diplomadolgozat bírálati lappal együtt. **A bírálatok beérkezésének határideje 2020. május 25.** Ezt követően pedig kezeli a beérkező bírálatokat és előkészíti a záróvizsgát.

**Határidő:** a dolgozat beérkezésekor, folyamatosan.

A bírálat beérkezésekor a bírálati eredményeket a szak koordinátora vagy a szakot gondozó intézet részéről kijelölt **ügyintéző** a már említett Excel táblázatban rögzíti, és a teljes Excel táblázatot az illetékes tanulmányi ügyintézőnek megküldi a Neptun rendszerben történő rögzítésre.

**Záróvizsgázóknak fontos határidők a 2019/2020-as tanév tavaszi félévben:**

|  |  |
| --- | --- |
| Záróvizsgára jelentkezési határidő: | 2020. április 27. |
| Szak/diplomadolgozat leadási határidő: | 2020. május 8. |
| Szak/diplomadolgozat késedelmes leadási határidő: | 2020. május 15. |
| Vizsgaidőszak: | 2020. április 27 – május 15. |
| Felkészülés a záróvizsgára: | 2020. május 5 – június 1. |
| Záróvizsga időszaka: | 2020. június 2 – 19.(A vészhelyzet feloldása esetén a hatályos szabályozás szerint.) |
| Diplomaátadó ünnepség: | 2020. július 1-8.(A vészhelyzet feloldása esetén a hatályos szabályozás szerint.) |

A kialakult helyzetre való tekintettel kérünk mindenkit, hogy a megadott határidőket pontosan tartsa be!

Hallgatóinknak sikeres felkészülést kívánunk!

Kollégáinknak köszönjük a munkáját és a rendkívüli eljárásrend betartását!

SZIE GTK